Министрлік: Уақыт белдеуі өзгермейді
"Министрлік: Уақыт белдеуі өзгермейді" | "https://abai.kz/post/185994"
TITLE: Министрлік: Уақыт белдеуі өзгермейді
URL: https://abai.kz/post/185994
META: "Министрлік: Уақыт белдеуі өзгермейді" | "https://abai.kz/post/185994"
DATE: 02.08.2024
AUTHOR(s): Abai.kz
TOTAL WORDS: 136
TEXT: Уақыт белдеуін бұрынғы режимге қайтару туралы петицияны талқылау кезінде Сауда және интеграция вице-министрі Қайрат Балықбаев жауапты мемлекеттік органның алдын ала шешімін жариялады, деп хабарлайды Abai.kz kaz.inform.kz-ке сілтеме жасап. 2 сағаттан астам уақытқа созылған жиында екі тарап ортақ шешімге келе алмады. Отырыстың төрағасы ретінде сөз алған Қайрат Балықбаев петиция талабына байланысты шешім жобасын жариялады. Дегенмен ол бұл айтылған шешім тек жоспар ғана екенін, нақты шешім еместігін ескертті. «Мен алдын ала шешімді айтайын деп отырмын. Уақыт белдеуін бұрынғы қалпына қайтару туралы петиция өкілдерінің уәждерін талқылай келіп, ол талапты орындаудан бас тарту жөнінде шешім қабылдауға бекініп отырмыз. Мен бүгінгі жиынның төрағасы ретінде осы 1,5 ай ішінде сіздер атқарған бүкіл жұмыстың қорытындысы бойынша өтінім берушілер келтірген уәждердің ешбірін дәлелдейтін фактілер табылған жоқ. Уақыт белдеуінің өзгеруі азаматтардың денсаулығына да, электр қуатын тұтыну шығындарына да әсер еткен жоқ», - деді вице-министр. Abai.kz
